Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 206

9. évfolyam Évi óraszám: 74 óra Belépő tevékenységformák Tanári irányítás mellett üzemlátogatások, terepbejárások, leírások, képek, filmek, internetes ismeretforrások alkalmazásával önállóan végrehajtott adatgyűjtés, megfigyelés, tapasztalatszerzés, tájékozódás az agrárgazdaság ágazatainak ismérveiről, jelenségeiről, folyamatairól, állapotáról. Tapasztalatok elemzése, értékelése, hasznosítása önálló és csoportos feladatokban, az eredmények rajzi és szöveges ismertetése, dokumentálása élőszóban, írásban, számítástechnikai formában. Az agrárgazdaságban történő foglalkoztatás és pályaalkalmasság feltételeinek, a tanulók lehetséges saját szerepének, munkakörének mérlegelése. Témakörök Tartalmak Az agrártermelés jelentősége A mezőgazdasági (növénytermesztési, állattenyésztési, kertészeti), erdészeti és élelmiszer-ipari termelés története, hagyományai, jelentősége, jelene és jövője hazánkban. Az agrárgazdaság főbb ágazatai A mezőgazdasági, erdészeti és élelmiszer-ipari ágazatok csoportosítása: — a növénytermesztési és az állattenyésztési ágazatok összetétele, jelentősége, a termesztett, tenyésztett fajok, — a kertészeti és az erdészeti ágazatok, a vadgazdálkodás összetétele, jelentősége, a termesztett fajok, — az élelmiszeripar főbb ágai. 2001/28/II. szám Témakörök Tartalmak Nyersanyagok előállítása és feldolgozása az agrárgazdaságban Növényi eredetű nyersanyagok előállítási folyamata: talajművelés, tápanyag-utánpótlás, vetés, növényápolás, betakarítás. Technológia és technológiai műveletek az élelmiszeriparban; nyers-, alap- és segédanyag fogalma, csoportosítása. Növényi eredetű nyersanyagok és élelmiszerek: — gabonafélék, a gabonafeldolgozó-ipar termékei, — sütőipari termékek, — cukorrépa, cukoripari, édesipari termékek, — olajos magvak, növényolaj-ipari termékek, — zöldségfélék, gyümölcsök, hűtő- és tartósítóipari termékek. Állati eredetű nyersanyagok előállítási folyamata: — szaporítás, felnevelés, — takarmányozás, — elhelyezés. Állati eredetű nyersanyagok és élelmiszerek: — hús- és húsfeldolgozó ipar termékei, — baromfi- és baromfifeldolgozó ipar termékei, — hal- és halfeldolgozó ipar termékei, — élelmiszeripar számára fontos vadak, — tej és tejfeldolgozás termékei, — állati eredetű hűtőipari termékek. Információk az agrárgazdaságról Az agrárgazdasági munkakörök és az életmód összefüggései. Pályaalkalmasság, munkafeltételek. Továbbtanulás, szakmatanulás. A továbbhaladás feltételei A tanulók tudják megfogalmazni a mezőgazdasági (növénytermesztési, állattenyésztési, kertészeti), erdészeti és élelmiszer-ipari termelés hazai jelentőségét, helyzetét. Legyenek képesek csoportosítani a növénytermesztési, állattenyésztési, kertészeti, erdészeti ágazatokat összetétel és termesztett fajok szerint. Legyenek képesek csoportosítani az élelmiszer-ipari iparágakat. Azonosítsák a növényi és az állati eredetű nyersanyagok előállítási folyamatát. Legyenek képesek megfogalmazni az élelmiszer-ipari technológiai műveleteket. Különböztessék meg a növényi és az állati eredetű nyersanyagokat és élelmiszereket. Tudatosuljanak bennük az agrárgazdasági pályaalkalmassági feltételek és munkakörülmények. Az önállóan végrehajtott adatgyűjtés, megfigyelés, tapasztalatszerzés, tájékozódás, az elemzések, értékelések, eredmények ismertetése élőszóban, rajzi és szöveges dokumentálása írásban, számítástechnikai formában.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes